CELEX: C2005/082/14
Language: fi
Date: 2005-04-02 00:00:00
Title: Asia C-2/05: Arbeidshof te Brusselin 23.12.2004 tekemällään päätöksellä esittämä ennakkoratkaisupyyntö asiassa Rijksdienst voor Sociale Zekerheid vastaan N. V. Herbosch Kiere

2.4.2005   
            
            
               FI
            
            
               Euroopan unionin virallinen lehti
            
            
               C 82/6
            
         Arbeidshof te Brusselin 23.12.2004 tekemällään päätöksellä esittämä ennakkoratkaisupyyntö asiassa Rijksdienst voor Sociale Zekerheid vastaan N. V. Herbosch Kiere
   (Asia C-2/05)
   (2005/C 82/14)
   Oikeudenkäyntikieli: hollanti
   Arbeidshof te Brussel on pyytänyt 23.12.2004 tekemällään päätöksellä, joka on saapunut yhteisöjen tuomioistuimeen 5.1.2005, Euroopan yhteisöjen tuomioistuimelta ennakkoratkaisua asiassa Rijksdienst voor Sociale Zekerheid vastaan N. V. Herbosch Kiere seuraaviin kysymyksiin:
   Voiko vastaanottavan jäsenvaltion tuomioistuin tutkia ja/tai arvioida kiinteän yhteyden olemassaoloa työntekijät lähettävän yrityksen ja siirretyn työntekijän välillä, kun otetaan huomioon, että asetuksen N:o 1408/71 (1) 14 artiklan 1 kohdan a alakohtaan sisältyvä ”yritystä, jonka palveluksessa työntekijä on tavallisesti työssä” koskeva käsite edellyttää (päätöksen nro 128 nojalla), että lähettävän yrityksen ja siirretyn työntekijän välillä säilyy siirron aikana kiinteä yhteys?
   Voiko muun kuin edellä mainitun (E-101)-todistuksen myöntäneen jäsenvaltion tuomioistuin jättää todistuksen huomiotta ja/tai julistaa sen pätemättömäksi, jos sen käsiteltäväksi saatetun asian tosiseikkojen perusteella voidaan havaita, ettei lähettävän yrityksen ja siirretyn työntekijän välillä ole siirron aikana kiinteää yhteyttä?
   Sitooko vastaanottavan valtion tuomioistuimen päätös, jolla se jättää edellä mainitun (E 101)-todistuksen huomiotta ja/tai julistaa sen pätemättömäksi, lähtövaltion toimivaltaista laitosta edellä selostetun kaltaisissa olosuhteissa?
   
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annettu neuvoston asetus (ETY) N:o 1408/71 (EYVL L 149, s. 2).